**Otázka č. 1** „Verejný obstarávateľ v systéme JOSEPHINE žiada elektronicky predložiť jednotlivé dokumenty uvedené v súťažných podkladoch v bode 13.1.1 písm. a) až i) naskenované samostatne a vložené do systému JOSEPHINE v časti „Ponuky a žiadosti“ pod jednotlivými písmenami a až i). V časti „Ponuky a žiadosti“ sa však nachádza aj možnosť pridať súbory do oddielu „Názov súboru“. Akú časť ponuky máme vložiť v oddiely „Názov súboru“ ?

**Odpoveď na otázku č. 1 „**Názov súboru“ je všeobecne preddefinovaná možnosť vkladania príloh, ktorá je uvedená vždy vzhľadom na funkcionalitu elektronického systému. Do tejto časti nemusíte vkladať žiadnu časť ponuky, ak ste všetky potrebné dokumenty vložili k verejným obstarávateľom definovaným častiam obsahu ponuky (písmená a) až i)), ktorý slúži pre prehľadnosť predkladania ponúk pre uchádzačov. Nie je rozhodujúce, do ktorých častí vložíte jednotlivé dokumenty ponuky, podstatné je, aby Vaša ponuka obsahovala všetky požadované náležitosti a bola z Vašej strany predložená ako kompletná.

**Otázka č. 2** „Súčasťou súťažných podkladov je aj časť A.4 - Kontaktné údaje pracovníka zodpovedného za účasť uchádzača v elektronickej aukcii. V ktorej časti ponuky v systému JOSEPHINE má byť vložený podpísaný a neskenovaný dokument s kontaktnými údajmi pracovníka zodpovedného za účasť uchádzača v elektronickej aukcii ?

**Odpoveď na otázku č. 2** Verejný obstarávateľ odporúča tento dokument vložiť do časti b) Identifikačné údaje uchádzača.

**Otázka č. 3** „V súťažných podkladoch časť A.1 je v bode 14.2. uvedené „Uchádzač svoju ponuku identifikuje uvedením obchodného mena alebo názvu, sídla, miesta podnikania alebo obvyklého pobytu uchádzača a heslom súťaže „Technicko-organizačné zabezpečenie Ministerskej rady OBSE 2019“. Jednotlivé dokumenty uvedené v súťažných podkladoch v bode 13.1.1 písm. a) až i) sa predkladajú naskenované samostatne a vložené do systému JOSEPHINE v časti „Ponuky a žiadosti“ pod jednotlivými písmenami a až i). Čo má uchádzač rozumieť pod identifikáciou ponuky podľa bodu 14.2. pri spôsobe predkladania ponúk ako je uvedené vyššie (vkladanie samostatne naskenovaných dokumentov) ?“

**Odpoveď na otázku č. 3** Verejný obstarávateľ pod identifikáciou ponuky myslí uvedenie obchodného mena alebo názvu, sídla, miesta podnikania alebo obvyklého pobytu uchádzača a hesla súťaže „Technicko-organizačné zabezpečenie Ministerskej rady OBSE 2019“ v úvodnom liste v časti b) „Identifikačné údaje uchádzača“.